als_Latn dik_Latn tur_Latn
Jemi të sigurt se shumica prej jush mund të keni marrë si dhuratë për Krishtlindje një pajisje elektronike. Telefonat inteligjentë zakonisht pëlqehen më shumë si dhuratë, sidomos iPhone-t. Por, sa iPhone janë dhuruar gjatë sezonit të Krishtlindjeve?
Sipas firmës së hulumtimit të tregut të pajisjeve mobile, Flurry, 51% e të gjithë telefonave inteligjentë të aktivizuar gjatë Krishtlindjeve ishin iPhone. Në vend të dytë është Samsung me 17%, ndërsa vendi i tretë zihet nga Nokia me 6%.
Flurry hulumtoi edhe kompani të tjera, si Sony dhe LG, të cilat u renditën në vend të katërt dhe të pestë, respektivisht, me 1.6% dhe 1.4% pajisje të aktivizuara. Ndërsa kompani si Xiaomi, Huawei dhe HTC zënë vetëm 1% të të gjithë pajisjeve të aktivizuara gjatë sezonit të festave.
Zëvendëspresidenti i kompanisë Flurry, Jarah Euston, shkroi në blogun zyrtar të kompanisë, “Ndërsa sezoni i festave në përgjithësi, dhe Krishtlindjet në veçanti, nuk janë treguesi i vetëm i gjendjes së tregut, megjithatë është e sigurt se Apple ka shitur një numër rekord të iPhone 6 dhe iPhone 6 Plus-it gjatë sezonit të festave, pavarësisht zbehjes së industrisë së pajisjeve elektronike për konsumatorë gjatë këtij sezoni.”
(Herë të lexuara: 198)
als_Latn als_Latn als_Latn als_Latn als_Latn